b'\n_START_ARTICLE_\nHeinkel He 111\n_START_SECTION_\nNastanek\n_START_PARAGRAPH_\nGlavna Heinklova konstruktorja brata dvoj\xc4\x8dka Siegfried in Walter G\xc3\xbcnter sta se pri na\xc4\x8drtovanju novega letala ozirala po njunem prej\xc5\xa1njem delu na uspe\xc5\xa1nem He 70. Heinkel He 70 Blitz je pomenil njun vstop med takratna najmodernej\xc5\xa1a letala s svojo aerodinami\xc4\x8dno obliko povsem gladkih povr\xc5\xa1in kovinske gradnje. Tako sta se po njem zgledovala tudi pri ve\xc4\x8djem, dvomotornem letalu, ki so ga najprej namenili za nem\xc5\xa1kega letalskega prevoznika. Lufthansa je namre\xc4\x8d takrat, \xc5\xa1e v \xc4\x8dasu prepovedi nem\xc5\xa1kega vojnega letalstva, predstavljala temelje, tako po letalih kot po njihovih posadkah, za kasnej\xc5\xa1o Luftwaffe.'